Referat af bestyrelsesmøde

Onsdag d. 23. oktober 2024 kl. 18 i klubhuset

# Deltagere

* Formand Dennis Jensen
* Næstformand Tommy Sørensen
* Seniorformand Morten Larsen (fraværende)
* Ungdomsformand Kenneth Martlev
* Kasser Charlotte Larsen
* Suppleant Martin Jensen (fraværende)
* Suppleant Nicolaj Ørum (fraværende)
* Referent Rebecca Noer Opiola

# 1. Godkendelse af referat

Referatet fra sidste møde blev godkendt uden bemærkninger.

# 2. Nyt fra Formanden

Sorø sag med U16 er afsluttet. Suså har fået en mindre bøde.

Sjællandske har dækket sagen. Dennis har kontaktet Sjællandske, da der er faktuelle fejl i deres artikel.

Førsteholdet spiller sidste kamp på lørdag den 26. oktober.

Niels og Martin er kommet godt i gang.

Tak for et godt år.

# 3. Nyt fra Seniorformanden

Udgår, da Morten har meldt afbud.

# 4. Nyt fra Ungdomsformanden

Kenneth orienterede om status på trænere på de forskellige årgange.

Kristian Predic er kommet godt i gang med arbejdet som børneudviklingstræner.

# 5. Økonomi

Regnskabet ser godt ud. Der kan præsenteres et meget flot regnskab til generalforsamlingen.

Charlotte sender en oversigt over medlemstal til Dennis.

Charlotte orienterede om, at reglerne for regnskabsførelse bliver ændret. DBU’s system lever ikke op til de nye regler, så der er en risiko for, at klubben bliver nødt til at skifte økonomisystem i 2026. DBU er ved at undersøge problematikken og forsøger at finde en løsning.

# 6. Generalforsamling

Dennis spørger Rene, om han vil være ordstyrer igen.

Stemmetællere findes på dagen.

Der skal være styr på, hvem der er stemmeberettiget.

Der skal stemmes om vedtægtsændringer som det første.

Dennis og Kenneth udveksler beretninger forud for generalforsamlingen.

# 7. Kontingenter

Den nuværende rabatordning sikrer, at spillere op til U13 får rabat på kontingentet, hvis de starter i løbet af sæsonen.

Ordningen er trådt i kraft i efteråret, så det er for tidligt at konkludere, hvilken effekt, ordningen har.

Det besluttes, at rabatordningen udvides til at gælde alle årgange. Charlotte tilretter i KlubOffice.

Kenneth tilretter på hjemmesiden, at der er differentieret kontingent ved opstart efter sæsonstart.

# 8. Klubhus

Status på ombygning er, at der mangler lidt småting bl.a. maling.

Gulvet skal have en gang microcement i køkkenet. Det er for dyrt at få lavet i hele lokalet.

Der kommer en ø på hjul.

Foreningen kan stille forslag til kommunen om få støtte til ombygning.

Kommunen kommer og skifter lys.

Ønsker: Hylde over kaffemaskine til sukker, kaffe osv. Plade bag komfur.

Dennis vil prøve at spørge nogle af spillerne, hvad de ønsker sig at bruge klubhuset til.

Grillen trænger til at blive skiftet til foråret.

# 9. Seniortræner

Allerede nu er der overvejelser om, hvorvidt der er nogen, der er værd at prikke på skulderen.

Egentlig søgning efter ny træner starter inden så længe.

Kristoffer og Jannik tager trænertjansen indtil jul.

Martin og Ivan fortsætter som hjælpetrænere.

# 10. Vedtægtsændringer

Der er enighed om, at vedtægtsændringerne fremsættes på generalforsamlingen.

Se bilag 1 for detaljer.

# 11. Salg af produkter v/Bambusa

Tommy er blevet kontaktet af en repræsentant fra Bambusa.

Det er risikofrit. Det, der ikke sælges, kan returneres.

Hvis det er noget, der ønskes, skal der sættes et møde op med Bambusa.

Kenneth videreformidler informationen til Predic, så skal det være op til en træner eller en forælder at samle tråden op.

# 12. Trænerpakke – tøj, honorar m.m.

Der pågår et arbejde med at få lavet rolle- og ansvarsbeskrivelser for de forskellige roller, der er tilknyttet et hold.

Der indføres ændrede retningslinjer for honorer for trænerer. Der indkaldes til møde med trænere for at informere om de nye retningslinjer.

# 13. Udstyr til boldrum, redskabsrum m.m.

Der bestilles en ny kompressor til hver af de to klubhuse.

Kenneth nævnte en række ting, der er behov for ved træning, som der skal købes nyt af.

Charlotte godkendte indkøbene.

# 14. Suså-shoppen

Klubshop er ved at være klar til lancering i samarbejde med Seiffert Sport.

Kenneth har lavet et udkast til en webshop, hvor der kan sælges andet merchandise, som klubben kan tjene penge på.

Det besluttes, at webshoppen lanceres hurtigst muligt. Kenneth sender en mail til medlemmerne og laver nyhed på facebooksiden.

Kenneth bestiller bluser i forskellige størrelser, der kan hænge i klubhuset til at prøve. To juniormodeller, en dame- og en herremodel.

# 15. Træning i Glumsø

Træning i Glumsø vendes på mødet med trænerne.

Der er uklarhed om, hvor klubhuset i Glumsø hører til – skolen eller klubben.

Dennis spørger den tekniske serviceleder på Glumsø skole, om hvem der ejer klubhuset og hvordan det kan sættes i stand.

# 16. Eventuelt

Der skal igen i år sælges fyrværkeri i klubhuset. Dennis tager fat i Michael og Thomas.

Julefrokost. Charlotte handler ind. Mad bestilles hos slagteren i Glumsø og drikkelse i Glumsø SuperBrugs. Trænere, holdledere og frivillige, der har været aktive i årets løb, inviteres. Charlotte laver og sender invitation.

Julegaver. Det aftales, at julegaver deles ud på dagen for julestævne som sidste år. Dennis kontakter SuperBrugsen i Glumsø og får et tilbud på julegaver.

Sponsorer. Der arbejdes på, at der nedsættes et team, der kan arbejde på at indhente sponsorater.

Kenneth og Tommy forsøger at få et tilbud på ny internetforbindelse.

# Næste møde

Næste møde bliver generalforsamling den 20. november 2024 kl. 19.00 i klubhuset.

# Bilag 1 - Ændringer - vedtægter - Suså IF

## § 27

Tidligere:

Stemmeret på generalforsamling har ethvert aktivt medlem, der er fyldt 16 år og ikke er i kontingentrestance, samt forældre til aktive medlemmer under 16 år, som ikke er i kontingentrestance. Ikke aktive forældre til aktive børn har kun én stemme i alt. Forældre, der selv er aktive medlemmer, har ikke tillige en forældrestemmeret. Kvittering for betalt kontingent skal på forlangende kunne fremvises på generalforsamlingen.

Ny formulering:

Stemmeret på generalforsamling har ethvert aktivt medlem, der er fyldt 16 år og ikke er i kontingentrestance, samt forældre til aktive medlemmer under 16 år, som ikke er i kontingentrestance. Derudover har inden generalforsamlingen, siddende bestyrelsesmedlemmer og suppleanter stemmeret. Ikke aktive forældre til aktive børn har kun én stemme i alt. Forældre, der selv er aktive medlemmer, har ikke tillige en forældrestemmeret. Kvittering for betalt kontingent skal på forlangende kunne fremvises på generalforsamlingen.

## § 29

Tidligere:

Valgbare til bestyrelsen er alle medlemmer over 18 år samt forældre til aktive medlemmer under 18 år.

Ny formulering:

Valgbare til bestyrelsen er alle over 18 år, ved fremmøde eller fuldmagt til opstilling på generalforsamling.